वाणिज्य एवं उद्योग मंत्रालय
नवंबर, 2021 के लिए आठ कोर उद्योगों का सूचकांक  जारी
उद्योग और आंतरिक व्यापार संवर्धन विभाग के आर्थिक सलाहकार कार्यालय  ने नवंबर, 2021 के लिए आठ कोर उद्योगों का सूचकांक जारी किया है। आईसीआई चयनित आठ प्रमुख उद्योगों- कोयला, कच्चा तेल, प्राकृतिक गैस, रिफाइनरी उत्पाद, उर्वरक, स्टील, सीमेंट और बिजली में संयुक्त और व्यक्तिगत उत्पादन का आकलन करता है। औद्योगिक उत्पादन सूचकांक  में शामिल वस्तुओं के कुल भारांक  का 40.27 प्रतिशत हिस्सा आठ कोर उद्योगों में ही निहित होता है। वार्षिक/मासिक सूचकांक और वृद्धि दर का विवरण अनुलग्नक I और II में दिया गया है।
आठ कोर इंडस्ट्रीज का संयुक्त सूचकांक नवंबर, 2021 में 131.7 पर रहा जिसमें नवंबर, 2020 की तुलना में 3.1 फीसदी  की वृद्धि दर्ज की गई। कोयला, प्राकृतिक गैस, रिफाइनरी उत्पाद, उर्वरक, स्टील, सीमेंट और बिजली उद्योग ने नवंबर 2021 में पिछले वर्ष की इसी अवधि की तुलना में बढ़ोत्तरी दर्ज की है।
अगस्त, 2021 में आठ कोर उद्योगों के सूचकांक की अंतिम वृद्धि दर को इसके अनंतिम स्तर 11.6 % से संशोधित कर 12.2 % कर दिया गया है। अप्रैल-नवंबर 2021-22 के दौरान आईसीआई की वृद्धि दर गत वित्तीय वर्ष की समान अवधि की तुलना में 13.7 %  थी।
आठ कोर उद्योगों के सूचकांक का सार नीचे दिया गया है:
कोयला
कोयला उत्पादन  नवंबर, 2021 में नवंबर, 2020 की तुलना में 8.2 प्रतिशत बढ़ा। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 11.6 प्रतिशत बढ़ गया।
कच्चा तेल
कच्चे तेल का उत्पादन  नवंबर, 2021 में नवंबर, 2020 की तुलना में 2.2 प्रतिशत कम हो गया। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 2.7 प्रतिशत कम हो गया।
प्राकृतिक गैस - प्राकृतिक गैस का उत्पादन  नवंबर, 2021 में नवंबर, 2020 की तुलना में 23.7 प्रतिशत बढ़ा। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 22.8 प्रतिशत अधिक है।
पेट्रोलियम रिफाइनरी उत्पाद - पेट्रोलियम रिफाइनरी उत्पादन  नवंबर, 2021 में नवंबर, 2020 की तुलना में 4.3 प्रतिशत की वृद्धि हुई। इसका संचयी सूचकांक अप्रैल से नवंबर, 2021-22 के दौरान पिछले की इसी अवधि की तुलना में 10.6 प्रतिशत की वृद्धि हुई।
उर्वरक - उर्वरक उत्पादन  नवंबर, 2021 में नवंबर, 2020 की तुलना में 2.5 प्रतिशत की वृद्धि हुई। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 0.6 प्रतिशत कम हो गया।
इस्पात- इस्पात उत्पादन  नवंबर, 2021 में नवंबर, 2020 की तुलना में 0.8 प्रतिशत की वृद्धि हुई। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 25.3 प्रतिशत बढ़ा।
सीमेंट - सीमेंट उत्पादन  नवंबर, 2021 में नवंबर, 2020 की तुलना में 3.2 प्रतिशत कम हुआ। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 28.3 प्रतिशत बढ़ा।
बिजली - बिजली उत्पादन  नवंबर, 2021 में नवंबर, 2020 की तुलना में 1.5 प्रतिशत की वृद्धि हुई। इसका संचयी सूचकांक अप्रैल से नवंबर, 2021-22 के दौरान पिछले वर्ष की इसी अवधि की तुलना में 10.2 प्रतिशत बढ़ा।
नोट 1: सितंबर 2021, अक्टूबर 2021 और नवंबर, 2021 के आंकड़े अनंतिम हैं।
नोट 2: अप्रैल, 2014 से ही बिजली उत्पादन के आंकड़ों में नवीकरणीय अथवा अक्षय स्रोतों से प्राप्त बिजली को भी शामिल किया जा रहा है।
नोट 3: ऊपर दिए गए उद्योग-वार भारांक दरअसल आईआईपी से प्राप्त अलग-अलग उद्योग भारांक हैं और इसे 100 के बराबर आईसीआई के संयुक्त भारांक में समानुपातिक आधार पर बढ़ाकर दिखाया गया है।
नोट 4: मार्च 2019 से ही तैयार इस्पात के उत्पादन के अंतर्गत ‘कोल्ड रोल्ड  क्वायल्स’ मद के तहत हॉट रोल्ड पिकल्ड एंड ऑयल्ड  नामक एक नए स्टील उत्पाद को भी शामिल किया जा रहा है।
नोट 5: दिसंबर, 2021 के लिए सूचकांक सोमवार 31 जनवी, 2022 को जारी किया जाएगा।
आठ प्रमुख उद्योगों का प्रदर्शन देखने के लिए यहां क्लिक करें।